त्रिपुरा
त्रिपुरा उत्तर-पूर्वी सीमा पर स्थित भारत का एक राज्य है।यह भारत का तीसरा सबसे छोटा राज्य है जिसका क्षेत्रफल 10,491 वर्ग किमी है। इसके उत्तर, पश्चिम और दक्षिण में बांग्लादेश स्थित है जबकि पूर्व में असम और मिजोरम स्थित हैं।सन 2012 में इस राज्य की जनसंख्या लगभग 36 लाख 71 हजार थी। अगरतला त्रिपुरा की राजधानी है। बंगाली और त्रिपुरी भाषा (कोक बोरोक) यहाँ की मुख्य भाषायें हैं।
मणिपुर राज्य
मणिपुर राज्य या काङ्लेइपक राज्य भारत के पूर्वोत्तर में स्थित एक प्राचीन स्वतंत्र राज्य था। सन १८२४ के बाद यह ब्रिटेन के साथ सहायक संधि से जुड़ा हुआ था और एक देशी राज्य की भांति था। इसकी सीमाएँ ब्रिटिश काल के असम प्रान्त (पश्चिम में), पूरब में ब्रितानी बर्मा से जुड़ी हुई थीं। २०वीं शताब्दी में इसका कुल क्षेत्रफल 22,327 वर्ग किलोमीटर था जिसमें 467 गाँव थे। इसकी राजधानी इम्फाल थी।